અફઘાનિસ્તાન : તાલિબાન પાસે અબજો રૂપિયા ક્યાંથી આવે છે?\nપરંતુ હવે એવા સંકેત મળવા લાગ્યા છે કે અમેરિકાની સરકાર અફઘાનિસ્તાનથી પોતાના સૈનિકોને પરત બોલાવવાની યોજના બનાવી રહી છે.

અફઘાનિસ્તાનમાં અમેરિકાની સૈન્ય ટૂકડીઓ તાલિબાન સહિત બીજા ચરમપંથી સંગઠનો વિરુદ્ધ લડાઈમાં અફઘાનિસ્તાનની સરકારને સહયોગ આપી રહી છે.

અમેરિકાના નેતૃત્વ વાળી ગઠબંધન સેનાઓએ તાલિબાનને વર્ષ 2001માં જ અફઘાનિસ્તાનની સત્તામાંથી બહાર કરી દીધી હતી.

તમે આ વાંચ્યું કે નહીં?

તે છતાં તાલિબાન પાસે લગભગ 60 હજાર લડાકુઓ છે. એટલું જ નહીં, છેલ્લાં 17 વર્ષમાં અફઘાનિસ્તાનના ક્ષેત્રીય નિયંત્રણમાં વધારો થયો છે. અફઘાનિસ્તાન સરકાર અને તાલિબાન વચ્ચે સંઘર્ષ વધતો જઈ રહ્યો છે. 

આ પ્રકારના ચરમપંથી અભિયાનોને અંજામ આપવા માટે ભારે આર્થિક સહાયતાની જરૂર હોય છે. એવામાં સવાલ ઊઠે છે કે તાલિબાનને આ આર્થિક મદદ ક્યાંથી મળે છે.

આટલું ધનવાન કેમ છે તાલિબાન?

તાલિબાને વર્ષ 1996થી 2001 સુધી અફઘાનિસ્તાન પર રાજ કર્યું છે. આ દરમિયાન અફઘાનિસ્તાનમાં શરિયા કાયદો લાગુ હતો.

આ સંગઠન સાથે જોડાયેલા ધનના આવાગમનને ધ્યાનપૂર્વક સમજવા જેવું છે.

કેમ કે ગુપ્ત ચરમપંથી સંગઠન પોતાના ખાતા સાથે જોડાયેલી જાણકારી પ્રકાશિત કરતા નથી.

પરંતુ બીબીસીને અફઘાનિસ્તાનની અંદર અને બહાર એવા ઘણા લોકો મળ્યા છે કે જેના આધારે ખબર પડે છે કે તાલિબાન ખૂબ જટિલ આર્થિક તંત્ર ચલાવે છે અને ઉગ્રવાદીઓ અભિયાનોને અંજામ આપવા માટે ટૅક્સેશન સિસ્ટમનો ઉપયોગ પણ કરે છે.

વર્ષ 2011માં આ સંગઠનની વાર્ષિક આવક લગભગ 28 અબજ રૂપિયા હતી. પરંતુ એવું માનવામાં આવે છે કે હવે આ આંકડો વધીને 105.079 અબજ રુપિયા થયો હોઈ શકે છે.

અફઘાનિસ્તાન અને અમેરિકાની સરકાર એ નેટવર્કો પર લગામ લગાવવાના પ્રયાસ કરી રહી છે. થોડા સમય પહેલાં અમેરિકાની સરકારે નશીલા પદાર્થ બનાવતી પ્રયોગશાળાઓ પર બૉમ્બ વર્ષા કરવાની વ્યૂહરચના ઘડી હતી.

તાલિબાનની કમાણી માત્ર નશાના વેપારથી થાય છે એમ નથી.

સંયુક્ત રાષ્ટ્રએ 2012માં એ ધારણા વિરુદ્ધ ચેતવણી આપી હતી, જે અંતર્ગત માનવામાં આવતું હતું કે અફઘાનિસ્તાનમાં તાલિબાનની મુખ્ય કમાણીનો સ્રોત અફીણની ખેતી છે.

અફીણ, ટૅક્સેશન અને કમાણી

અફઘાનિસ્તાન દુનિયામાં અફીણનો સૌથી મોટો ઉત્પાદક છે. અહીં જેટલું અફીણ દર વર્ષે ઉત્પન્ન થાય છે તેની નિકાસ કરવામાં આવે તો 105થી 210 અબજ રૂપિયાની કમાણી થશે.

અફીણની ખેતી એક મોટો વેપાર છે. આખી દુનિયામાં હેરોઇનની મોટાભાગે આપૂર્તિ પણ આ જ ક્ષેત્રથી થાય છે.

અફઘાનિસ્તાનમાં અફીણની ખેતી વાળા...\n\ntl;dr:
અમેરિકાની સેના છેલ્લાં ઘણાં વર્ષોથી અફઘાનિસ્તાનમાં રહીને તાલિબાન વિરુદ્ધ સંઘર્ષ કરી રહી છે.